Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az építésügyi szabályok megalkotásával összefüggésben foglalt állást az Alkotmánybíróság a 26/2003. (V. 30.) számú határozatában, melyben rámutatott arra, hogy a helyi építési szabályzat sajátos önkormányzati rendelet, amelynek elfogadásához az Ét. 9. §-a – a jog által védett közérdek érvényesítése érdekében és a helyi lakosság jogainak, jogos érdekeinek védelmében – különös eljárási rendet ír elõ. Kiemelte, hogy a lakosság bevonása az eljárásba olyan garanciális eljárási követelmény, amelyet a jogi szabályozás nem ír elõ más önkormányzati rendelet megalkotása során. Jogi érvelése
Paragraph Index: 338

b) az építésügyi bírságból a KKA-ba befolyt bevételbõl az ingatlan (építmény) fekvése szerint illetékes települési önkormányzatot, illetõleg az eljáró építésügyi hatóságot megilletõ részesedésbõl. Mindeddig azt tapasztaltuk, hogy életveszélyes vagy ahhoz közeli állapotú lakóépület esetében a lakók ideiglenes elhelyezésre kötelezett önkormányzat, és a helyreállításra, végsõ esetben bontásra kötelezõ építésügyi hatóság, elhárítva magától a felelõsséget, az egyébként is hátrányok közt élõktõl várja a megoldást. A szûkös anyagi körülmények között élõk viszont képtelenek ezzel a feladattal megbirkózni, gyermekeikkel hosszú hónapokig élnek még az életveszélyes lakásban, mire elhagyják azt, és még rosszabb lakhatási körülmények közé menekülnek vagy fedél nélkülivé válnak. Álláspontunk szerint ez a helyzet sikerrel pénzügyi forrás megteremtésével orvosolható, amelynek felkutatása és igénylése az önkormányzat feladata. Ám a jelenleg rendelkezésre álló pályázatok nem nyújtanak lehetõséget arra, hogy a kistelepülések leszakadó területein fekvõ rossz állapotú ingatlanok felújításra, kiváltásra kerülhessenek. A Cigányügyi Tárcaközi Bizottság ülésén ezért arra hívtuk fel a figyelmet, hogy a jövõre nézve mindenekelõtt azt szükséges tisztázni, hogy pontosan milyen – költségvetési, pályázati, illetõleg uniós – forrás felhasználásával kezelhetõ a halmozottan hátrányos helyzetben, szegregált körülmények között, kistelepülésen élõk lakhatási helyzete. E kérdésben a Szociális és Munkaügyi Minisztérium az Európai Bizottság állásfoglalását kérte. A beszámoló készítése idejéig a Bizottságtól még nem érkezett válasz, de a minisztérium esélyegyenlõségi szakállamtitkára levélben nyújtott tájékoztatást a nyitva álló, illetõleg a jövõben megnyíló lehetõségekrõl. Eszerint a Strukturális Alapok közül az Európai Regionális Fejlesztési Alapból (ERFA) van lehetõség szociális bérlakások kialakításának finanszírozására. A közösségi szabályok szerint egy-egy operatív programnak legfeljebb 3%-a vagy az Új Magyarország Fejlesztési Terv (ÚMFT) összes ERFA forrásának 2%-a fordítható lakhatással összefüggõ fejlesztésekre. Ez döntõen két fõ fejlesztési célra fordítható, egyrészt a lakóépületek fûtéskorszerûsítésére, másrészt pedig olcsóbb lakhatási megoldások kialakítására hátrányos helyzetûek számára. Mindkét fejlesztés kizárólag regionális operatív fejlesztési programok városfejlesztési prioritása keretében finanszírozható, leromlott városrészek rehabilitációjának részeként. A szaktárca megkereste az Európai Bizottságot azzal kapcsolatban, hogy a lakhatási beruházások kiterjeszthetõk-e a nem városi térségekre is. Amennyiben pozitív válasz születik, akkor lehetõség nyílik a kistelepüléseket érintõ telep-felszámolási program indítására is, amit szintén a regionális operatív programokba kívánnak beilleszteni. A szakállamtitkár asszony válaszában arról is tájékoztatott, hogy abban az esetben, ha a Bizottság válasza negatív lesz, a tárca más – nemzetközi és hazai – források bevonásával kívánja a problémát kezelni. Ilyen nemzetközi forrás lehet például az Európai Unió és Svájc közötti megállapodás alapján létrehozott ún. Svájci Alap, amelybõl azok a fejlesztések támogathatók, amelyeket az Európai Unió által biztosított források nem tesznek lehetõvé, így többek között a kistelepüléseken, rendkívül rossz körülmények között élõk lakhatási problémáinak megoldása. A tájékoztató szerint a Svájci Alap által támogatott programok várhatóan 2007-ben elkezdõdnek. 6.4. A telepek felszámolásának elfogadható módjai A fentebb vázolt eset jól példázza azoknak a halmozottan hátrányos helyzetû, roma és nem roma szegényeknek a helyzetét, akik összefüggõ telepszerû környezetben, elkülönülten – túlnyomórészt mélyszegénységben – élnek a település belterületének szélén, zártkertben, vagy belterülettel határos külterületen alacsony fenntartási költségû, rossz állapotú, sok esetben életveszélyes vagy ahhoz közeli állapotban lévõ lakóházakban. A tulajdonukban – sok esetben a tulajdonjog rendezetlensége miatt csak használatukban – álló lakóépület karbantartására, felújítására, amint fentebb is vázoltuk, megtakarítás hiányában képtelenek. Saját erõbõl jobbára nem tudnak kitörni ebbõl a deprimált környezetbõl. 2007/67/II. szám Ilyen feltételek között rendszerint a társadalomnak az a csoportja él, amely marginalizálódott társadalmi viszonyai, anyagi, szociális körülményei, munkaerõpiaci helyzete miatt jobb körülményeket nem tud megteremteni magának, emiatt külsõ segítséget igényel, igényelne. A leszakadó társadalmi rétegek által lakott leromló lakóterületek problémája sikerrel a terület szociális rehabilitációja útján kezelhetõ. Ennek célja ugyanis kettõs: egyik oldalról a területre jellemzõ negatív fizikai és társadalmi folyamatok fékezése, másik oldalról, ezzel egyidejûleg a lakók körülményeinek, életminõségének javítása. Nem lehetséges a szegregált lakókörnyezet pusztán fizikai megújítása az ott jelen lévõ szociális problémák, társadalmi feszültségek kezelése nélkül. A vizsgált településen a személyes beszélgetések során a romák lakta utcákban élõk az önkormányzat nemtörõdömségét is feltárták, fõként az infrastruktúra fejlesztése terén, és leginkább a burkolt járda, a csapadékvíz elvezetésének hiányát nehezményezték. Az infrastrukturális ellátás javítása a telepi lakókörnyezet rehabilitációjának egyik eleme. A település vezetésének azonban legnagyobb felelõssége a társadalmi reintegrációval összefüggésben van. A szegregált területen élõ társadalmi csoport, illetõleg az általuk lakott terület támogatása, fokozatos felzárkóztatása, a szélsõségekbõl adódó feszültségek mérséklése a legnagyobb helyi társadalompolitikai feladat. Ez pedig pusztán a telepi környezet felszámolásával nem szüntethetõ meg. Az Ifjúsági, Családügyi, Szociális és Esélyegyenlõségi Minisztérium a telepen és telepszerû lakókörnyezetben élõk életminõségének javítására komplex modellprogramot indított. Ez a program, számolva azzal a tapasztalattal, hogy a telepek rövid idõ alatt, „drasztikus” módszerekkel történõ felszámolása vagy rehabilitációja nem eredményes, olyan metódust dolgozott ki, amely a fokozatosság elvére épülve éri el célját: a telepeken, telepszerû lakókörnyezetben élõ családok társadalomba történõ integrálása érdekében komplex módon – a lakhatási feltételek javítása mellett – szociális, foglalkoztatási, a szolgáltatásokhoz való hozzáférést javító, oktatási integrációs, környezeti- és településrehabilitációs intézkedéseket együttesen alkalmaz. Ismerünk olyan esetet, ahol a modellprogram lebonyolítása során helyben alakultak ki konfliktusok. Ez magyarázható személyes ellentétekkel, de visszavezethetõ a szakszerû, befolyásmentes helyi tájékoztatás hiányára is. Fokozott problémát jelent a lakóingatlanok rendezetlen jogi helyzete is, de a programot lebonyolító önkormányzatoknak számolniuk kell a helyi többségi társadalom nem mindig pozitív reakciójával is. A program a lakhatási integráció megvalósítását az integrált lakókörnyezetbe történõ mobilizációval, a lakókörnyezet rehabilitációja útján, illetve egyéb lakhatási integrációt elõsegítõ megoldásokkal kívánja elérni. A telepen fekvõ épületek felújítása – a modellprogram egyik elemeként – a lakókörnyezet rehabilitációjának keretében történhet. Ez jelentheti egyrészt a település leromlott állapotú lakókörnyezetében élõ családok lakásainak felújítását, ami lehet külsõ-belsõ felújítás, komfortfokozat-, alapterület-növelés, de ide tartozik a lakókörnyezet infrastrukturális ellátásának javítása is. A gyakorlatban tapasztaltak sajnos azt támasztják alá – és ez okozta az egyik helyi konfliktust is –, hogy a pályázó település vezetése nem kezelte kiemelten a telepen fekvõ életveszélyes vagy ahhoz közeli állapotú ingatlanok ügyeit. Ezért az adott településen a program lezárását követõen is maradt telepszerû környezetben felújítatlan lakóház úgy, hogy ugyanakkor a többi épületet – komfortérzetet növelõ – színes vakolattal látták el. Ezzel összefüggésben szükséges volt az építésügyi hatóság eljárását megindítani. (A beszámoló készítésének idején a kiemelt építésügyi hatóság a lakóház használatát annak állapota miatt megtiltotta, az abban élõ család elhelyezése folyamatban volt. Az önkormányzatnak az elhelyezésre már nincs forrása, lakható épülettel pedig nem rendelkezik.) A hasonló programok jövõbeni lebonyolítása során javasoljuk, hogy prioritásként határozzák meg a pályázó önkormányzat számára az életveszély elhárítását a telepi, telepszerû lakókörnyezetben fekvõ lakóépületek esetében. Ehhez elsõdlegesen szükséges volna feltételül szabni, hogy a pályázó önkormányzat mérje, méresse fel, mely ingatlanok igényelnek közvetlen intézkedést életveszélyes állapotuk miatt. A lakóházak felújításával összefüggésben – az egyik megvalósult programnál tapasztaltak alapján – a pályázat kiírójának indokolt kiemelt figyelmet fordítania a felújítási munka minõségére is, mert helyszíni eljárásunk során ezzel kapcsolatosan is elhangoztak kifogások. A modellprogram hangsúlyosan kezeli, a helyi önkormányzatok körében azonban tapasztalataink szerint korántsem elterjedt gyakorlat a lakhatási körülmények társadalmi reintegrációval történõ javítása. A pályáztató nem tekinti támogathatónak a lakhatási integráció megvalósítása során az olyan megoldásokat, amelyek újabb telepek, telepszerû lakókörnyezetek kialakulására adnak lehetõségét. A pályázók a pályázati kiírás szerint akkor nyernek támogatást, ha a családok elhelyezése nem a település elkülönült részén történik. Ismertek azonban olyan esetek, amikor a telepi környezet rehabilitációja úgy valósult meg, hogy a lakókörnyezet megújítása, az ott álló lakóházak felújítása mellett új lakóházak is a telepen, vagy máshol, a település kevésbé értékes részén, de összeépülve – szintén telepszerûen – épültek. Ez nem jelent valódi deszegregációs megoldást, ellenkezõleg, ezzel a módszerrel rögzül az itt élõk lakóhely szerinti elkülönülése. Mindezek a tapasztalatok annak felismerését szolgálják, hogy a társadalmi befogadás terén elsõsorban helyi, önkormányzati szinten van szükség szemléletváltásra. A helyi településfejlesztési programok közül pedig azok támogathatók, amelyek komplex módon biztosítják a telepek, telepszerû lakókörnyezetek fejlõdését, ideértve a kisebbséghez tartozók integrált környezetben való letelepedésének lehetõségét is. 2007/67/II. szám

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes